বাংলাদেশ ব্যাংকের তথ্য অনুযায়ী, গত তিন বছর ধরে ন্যাশনাল ব্যাংক অব পাকিস্তানের বাংলাদেশের শাখা বাংলাদেশের কেন্দ্রীয় ব্যাংকের নির্দেশনামতো ঋণ বিতরণ করছিল না। ফলে বারবার পূর্ব ঘোষণা অনুযায়ী বিভিন্ন হারে জরিমানা করে আসছে বাংলাদেশ ব্যাংক। বাংলাদেশ ব্যাংকের চলতি ২০১৭-১৮ অর্থবছরের জুলাই-মে ১১ মাসের কৃষিঋণ বিতরণের তথ্য অনুযায়ী বিদেশি এই ব্যাংকটি বিতরণ করেছে ১০ কোটি টাকা। একই সময়ে কৃষকের কাছে মেয়াদ শেষে ৮৪ লাখ টাকা আদায় করেছে ব্যাংকটি। এ পর্যন্ত বাংলাদেশের কৃষকের কাছে ব্যাংকটির বিতরণ করা টাকা রয়েছে ১০ কোটি ২৬ লাখ টাকা। এরমধ্যে ব্যাংকটির খেলাপি ঋণের পরিমাণ ১ কোটি ৮৫ লাখ টাকা। যা মোট কৃষিঋণের প্রায় ১৯ শতাংশ।